Diari Oficial de la Generalitat Valenciana


Sumari del DOGV 8696, del 12-12-2019 (2019/9937)

Notificació de la sentència dictada en el procediment ordinari número 131/2019.
-------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9937


Organisme emissor
:   Jutjat de Primera Instància Número 5 de Sueca

Tipus de document
:   Edicte

Notificació de la sentència dictada en el procediment ordinari número 131/2019. [2019/9937]  
En aquest procediment ordinari, seguit a instàncies de Banco Santander, SA, contra Crinel Onofrei, s'ha dictat la sentència que, literalment, és com segueix:  
Demandant: Banco Santander, SA.  
Procuradora: Elena Medina Cuadros.  
Lletrada: Patricia Martínez Tejo.  
Demandat: Crinel Onofrei.  
  
«Sentència número 133/2019  
Sueca, 3 d'octubre de 2019  
Lucía Mayordomo Luján, magistrada jutgessa titular del Jutjat de Primera Instància número 5 de Sueca, he vist aquestes actuacions de judici ordinari, registrades amb el número 131/2019, seguides entre les parts, una, com a demandant, Banco Santander, SA, representada per la procuradora Elena Medina Cuadros, assistida per la lletrada, la senyora Martínez Tejo; i l'altra, com a demandat, Crinel Onofrei, en rebel·lia, sobre resolució contractual.  
Dispositiva  
Estime la demanda formulada per la procuradora Elena Medina Cuadros, en nom i representació de Banco Santander, SA.  
Declare que la resolució del contracte de préstec amb garantia hipotecària descrit en el fet primer de la demanda, per incompliment greu i essencial de l'obligació de pagament del deutor, realitzada per Banco Santander, SA, s'ajusta al que disposa l'article 1.124 del Codi Civil.  
  
Condemne el demandat a pagar la quantitat de 119.603,13 euros, en concepte de principal i interessos remuneratoris i moratoris produïts fins a la resolució del contracte i el tancament del compte del préstec.  
  
Condemne la part demandada al pagament dels interessos moratoris que es produïsquen des de la data de recepció de la comunicació de resolució del contracte de préstec i fins a fer-ne el pagament complet, calculats de la manera que s'indica en la liquidació del saldo deutor aportada com a document número 3 de la demanda.  
S'imposen les costes al demandat.  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació davant de l'Audiència Provincial, mitjançant un escrit que ha de presentar-se en aquest jutjat dins del termini dels 20 dies des que es notifique.  
Les persones interessades a interposar un recurs contra sentències o actuacions que posen fi al procés o que n'impedisquen la continuació, han de consignar 50 euros com a depòsit, si es tracta d'un recurs d'apel·lació.  
Per a l'admissió del recurs caldrà que, en interposar-se aquest, si es tracta de resolucions interlocutòries, en la presentació del recurs de queixa, en presentar la demanda de rescissió de sentència ferma en la rebel·lia i revisió o en anunciar-se o preparar-se aquest en els altres casos, s'haja consignat en l'entitat de crèdit oportuna i en el compte de depòsits i consignacions obert a nom del jutjat o del tribunal la quantitat objecte de depòsit, la qual cosa s'ha d'acreditar.  
Expediu i uniu una testimoniança d'aquesta resolució a les actuacions i inseriu-ne l'original en el llibre de sentències.  
Aquesta és la meua sentència, que pronuncie, mane i signe.»  
  
I, atés que es desconeix el parador del demandat, Crinel Onofrei, expedisc aquest edicte a fi que li valga de notificació en deguda forma.  
  
  
Sueca, 4 d'octubre de 2019.- La lletrada de l'Administració de justícia: Lucía Mayordomo Luján.